Public procurement notice: Modification Of A Contract/Concession During Its Term
Published: 2021-02-03
Buyer: Υπουργείο Παιδείας και Θρησκευμάτων
Country: GR
Contract type: Supplies
Procedure: Open procedure
CPV classification: 30000000 | 30213300 | 30230000 | 30232110 | 31000000

Technical requirements: Ανοικτός, ηλεκτρονικός διαγωνισμός, για την προμήθεια, εγκατάσταση και παραμετροποίηση υλικού και λογισμικού, για την υλοποίηση συστήματος ασφαλούς μετάδοσης θεμάτων εξετάσεων και πιστοποιήσεων.
Κτίριο που στεγάζεται η κεντρική Υπηρεσία του Υπουργείου Παιδείας και Θρησκευμάτων στο Μαρούσι Αττικής, εξεταστικά κέντρα και Διευθύνσεις Δευτεροβάθμιας Εκπαίδευσης σε όλη την ελληνική επικράτεια.
Η παρούσα διακήρυξη αφορά στην επιλογή αναδόχου, για την προμήθεια, εγκατάσταση και παραμετροποίηση τής υποδομής, με σκοπό την υλοποίηση συστήματος ασφαλούς μετάδοσης θεμάτων εξετάσεων και πιστοποιήσεων.
Με τη δράση αυτή, το Υπουργείο Παιδείας και Θρησκευμάτων (Υ.ΠΑΙ.Θ.) στοχεύει στην αντικατάσταση τού υφιστάμενου συστήματος μετάδοσης θεμάτων, γνωστού ως VBI, με ένα σύγχρονο σύστημα μετάδοσης θεμάτων εξετάσεων.
Στην προμήθεια περιλαμβάνεται εξοπλισμός, που θα εγκατασταθεί στο κτίριο της κεντρικής Υπηρεσίας του Υ.ΠΑΙ.Θ., στο Μαρούσι, αλλά και τερματικός εξοπλισμός που θα εγκατασταθεί σε όλα τα εξεταστικά κέντρα, που αποτελούν τερματικά σημεία λήψης, σε όλη την ΕΛΛΑΔΑ. Πρόσθετα, τερματικός εξοπλισμός θα εγκατασταθεί σε όλες τις Διευθύνσεις Δευτεροβάθμιας Εκπαίδευσης της χώρας.
Συμπληρωματικά, ζητούνται από τον υποψήφιο ανάδοχο και οι απαιτούμενες υπηρεσίες εγκατάστασης και παραμετροποίησης, εκπαίδευσης, εγγύησης και υποστήριξης, οι οποίες κρίνονται απαραίτητες, για τη λειτουργία της όλης υποδομής. Έτσι, το αντικείμενο τής δράσης αυτής περιλαμβάνει:
1ον: Προσθήκη δύο (2) επιπλέον δικτυακών εξυπηρετητών τύπου Cisco ASA, με δαπάνη της αναδόχου εταιρείας και χωρίς επιπλέον οικονομική επιβάρυνση για την αναθέτουσα αρχή, προκειμένου να επιτευχθεί η λειτουργικότητα «failover» των συγκεντρωτών ιδιωτικού εικονικού δικτύου (Virtual Private Network —VPN— concentrators). Η ανάδοχος εταιρεία οφείλει να προβεί σε επαναπαραμετροποίηση εξοπλισμού, όπου αυτό απαιτείται, ώστε να εξασφαλιστεί η πλήρης λειτουργικότητα τής υποδομής. Στο Παράρτημα Α’ της παρούσας, το οποίο αποτελεί αναπόσπαστο τμήμα της, περιλαμβάνονται οι τεχνικές προδιαγραφές των δικτυακών εξυπηρετητών Cisco ASA, καθώς και οι τροποποιήσεις που επιφέρει η προσθήκη των τελευταίων στις υφιστάμενες τεχνικές προδιαγραφές και τους λοιπούς σχετικούς όρους της σύμβασης.
2ον: Μετά από την προσθήκη των επιπλέον εξυπηρετητών στην υφιστάμενη υποδομή, θα πραγματοποιηθεί επαναπαραμετροποίηση του εξοπλισμού των τερματικών σημείων λήψης, προκειμένου να εξασφαλιστεί η ορθή λειτουργία του συστήματος. Η ανάδοχος εταιρεία υποχρεούται να επαναπαραμετροποιήσει και τον εφεδρικό εξοπλισμό, ήτοι 299 σετ, και να τα παραδώσει στα προκαθορισμένα σημεία μέχρι τη λήξη της περιόδου δοκιμαστικής λειτουργίας. Κατά συνέπεια, ο εφεδρικός εξοπλισμός των τερματικών σημείων λήξης εξαιρείται από την προσωρινή παραλαβή των φάσεων.
3ον: Κατά τη διάρκεια της προσωρινής παραλαβής φάσεων, θα πραγματοποιηθεί έλεγχος καλής λειτουργίας του εξοπλισμού των τερματικών σημείων (εκτός του εφεδρικού εξοπλισμού). Η διαδικασία ελέγχου θα καθοριστεί από την αναθέτουσα αρχή. Απαραίτητη προϋπόθεση για την ποσοτική / προσωρινή τμηματική παραλαβή της φάσης Β’ της παραγράφου Δ.2.5) της οικείας διακήρυξης από την επιτροπή παραλαβής, είναι ο επιτυχής έλεγχος σε όλα τα τερματικά σημεία (εκτός του εφεδρικού εξοπλισμού).
4ον: Σε περίπτωση που μετά από την εγκατάσταση και παραμετροποίηση των επιπλέον εξυπηρετητών απαιτηθεί η εκ νέου επίσκεψη στα τερματικά σημεία και δεν είναι δυνατή η πρόσβαση σε αυτά από τους τεχνικούς της αναδόχου εταιρείας, για λόγους που δεν οφείλονται σε υπαιτιότητά της (π.χ. κατάληψη), με αποτέλεσμα να καθίσταται αδύνατη η εμπρόθεσμη ολοκλήρωση των σχετικών εργασιών, θα ισχύσουν τα ακόλουθα:
α) τα εν λόγω τερματικά σημεία θα εξαιρεθούν από την ποσοτική / προσωρινή τμηματική παραλαβή της φάσης Β’ της παραγράφου Δ.2.5) της με αριθμό πρωτοκόλλου 44918/Β4/19.3.2018 (ΑΔΑΜ: 18PROC002837714) διακήρυξης·
β) θα εξαιρεθούν, επίσης, από την έναρξη της περιόδου των 30 ημερών αδιάκοπης καλής λειτουργίας της φάσης Γ’ της παραγράφου Δ.2.5) της εν λόγω διακήρυξης.
Η ανάδοχος εταιρεία οφείλει να ολοκληρώσει τις εργασίες παράδοσης, εγκατάστασης και παραμετροποίησης εντός δέκα (10) εργάσιμων ημερών από την ημερομηνία που θα παρέλθουν οι λόγοι ανωτέρας βίας, για τους οποίους δεν ήταν εφικτή η εμπρόθεσμη ολοκλήρωσή τους. Μετά από την ολοκλήρωση των προβλεπόμενων εργασιών, τα εν λόγω τερματικά σημεία θα ενταχθούν στη φάση της δοκιμαστικής λειτουργίας. Η δοκιμαστική λειτουργία για τα σημεία αυτά θα διαρκέσει από την ημερομηνία ολοκλήρωσης των εργασιών παράδοσης, εγκατάστασης και παραμετροποίησης μέχρι την ημερομηνία λήξης της περιόδου αδιάκοπης καλής λειτουργίας της φάσης Γ’ της παραγράφου Δ.2.5) της εν λόγω διακήρυξης.
5ον: Την παράταση του συμβατικού χρόνου παράδοσης της υπ’ αριθμόν 54/2019 σύμβασης του Υ.ΠΑΙ.Θ., δυνάμει του άρθρου 7 αυτής και της παραγράφου Δ.2.5) του Παραρτήματος Δ’ της, με αριθμό πρωτοκόλλου 44918/Β4/19.3.2018 (ΑΔΑΜ: 18PROC002837714) διακήρυξης, αφενός για τους λόγους που επικαλείται η ανάδοχος εταιρεία με τα υπ’ αριθ. πρωτοκόλλου 176981/Β4/12.11.2019, 13042/Β4/30.1.2020 και 32691/Β4/5.3.2020 αιτήματά της, και αφετέρου λόγω των απρόβλεπτων συνθηκών που έχουν διαμορφωθεί, εξαιτίας των μέτρων που έχουν ληφθεί για τον περιορισμό της διασποράς του κορωνοϊού SARS-CoV-2 και της πανδημίας της ασθένειας COVID-19, οι οποίες καθιστούν ανέφικτη την ομαλή εκτέλεση τής εν λόγω σύμβασης.
Για τους λόγους που επικαλείται η ανάδοχος εταιρεία με τα υπ’ αριθ. πρωτοκόλλου 176981/Β4/12.11.2019, 13042/Β4/30.1.2020 και 32691/Β4/5.3.2020 αιτήματά της, και αφετέρου λόγω των απρόβλεπτων συνθηκών που έχουν διαμορφωθεί, εξαιτίας των μέτρων που έχουν ληφθεί για τον περιορισμό της διασποράς του κορωνοϊού SARS-CoV-2 και της πανδημίας της ασθένειας COVID-19, οι οποίες καθιστούν ανέφικτη την ομαλή εκτέλεση τής εν λόγω σύμβασης. Τα ανωτέρω δεν οφείλονται σε υπαιτιότητα της αναδόχου εταιρείας ούτε θα μπορούσαν να προβλεφθούν από την αναθέτουσα αρχή, κατά τον χρόνο δημοσίευσης τής σχετικής διακήρυξης του διαγωνισμού.


Winner: Space Hellas Ανώνυμη Εταιρεία Συστήματα και Υπηρεσίες Τηλεπικοινωνιών, Πληροφορικής, Ασφάλειας - Ιδιωτική Επιχείρηση Παροχής Υπηρεσιών Ασφαλείας